**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 Odborárske nám. č. 3, 815 70 Bratislava

Materiál na rokovanie

HSR SR 14.08.2017

bod 13

S T A N O V I S K O

**k návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov**

1. **Popis materiálu**

Cieľom novely zákona je nastaviť účinné opatrenia týkajúce sa možnosti zrušenia živnostenského oprávnenia pri opakovanom porušovaní zákona o účtovníctve. Navrhuje sa zavedenie inštitútu osobitne závažného porušenia zákona o účtovníctve, a to pri opakovaných porušeniach správnych deliktov nevedenia účtovníctva alebo účtovania mimo účtovných kníh. Predĺžením doby archivácie sa zabezpečí účelnosť konania orgánov činných v trestnom konaní. Odstránením technických problémov pri zmene právnej formy účtovnej jednotky najmä v oblasti školstva, sa uľahčí postup akú účtovnú závierku má účtovná jednotka predložiť. Pri ukladaní účtovných dokumentov do registra účtovných závierok dochádza k spresneniu, ktoré účtovné dokumenty sa ukladajú do registra z vlastného podnetu a oprávňuje sa k uloženiu účtovných dokumentov zanikajúcej účtovnej jednotky aj jej právny nástupca. Cieľom je aj, aby si novovzniknutá nástupnícka účtovná jednotka v prípade zlúčenia mohla zvoliť veľkostnú skupinu na účely účtovania a vykazovania individuálnej účtovnej závierky.

1. **Stanovisko KOZ SR**

KOZ SR nemá k návrhu zákona pripomienky.

1. **Závery a odporúčania**

KOZ SR odporúča návrh zákona na ďalšie legislatívne konanie.